
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1233 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή απασχόληση, εργασία κατά τις νυ¬ 
χτερινές ώρες καθώς και εργασία κατά τις Κυρια¬ 
κές και εξαιρέσιμες για τους 2.091 πυροσβέστες 
πενταετούς υποχρέωσης, των οποίων η θητεία 
παρατάθηκε για τρία (3) έτη. 

2 Συστάση και λειτουργία Εκκλησιαστικού Ιδρύμα¬ 
τος υπό την επωνυμίαν: «Κέντρον Δημιουργικής 
Απασχόλησης Παίδων (Κ.Δ.Α.Π.) της Ιεράς Μητρο- 
πόλεως Μαντινείας και Κυνουρίας». 


ΑΠΟΦΑΣΕΙΣ 

Αριθμ. 17001 οικ. Φ.10 8.3 (1) 

Υπερωριακή απασχόληση, εργασία κατά τις νυ¬ 
χτερινές ώρες καθώς και εργασία κατά τις Κυρια¬ 
κές και εξαιρέσιμες για τους 2.091 πυροσβέστες 
πενταετούς υποχρέωσης, των οποίων η θητεία 
παρατάθηκε για τρία (3) έτη. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α.Τουάρθρου 90τουπ.δ. 63/2005 (Α'98) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά όργανα». 

β. Του ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις» (Φ. Ε.Κ. 
112 τ.Α'/25-5-1998). 

γ.Του ν. 3938/2011 «Σύσταση Γραφείου Αντιμετώπισης 
Περιστατικών Αυθαιρεσίας στο Υπουργείο Προστασίας 
του Πολίτη και άλλες διατάξεις.» (61 τ.Α'/31 -3-2011), 
όπως τροποποιήθηκε και ισχύει σήμερα. 

δ. Του άρθρου 77 παρ. 3 του ν. 4270/2014 (Α' 143) 
«Αρχές Δημοσιονομικής Διαχείρισης». 

ε. Του άρθρου 20 του Κεφαλαίου Β'του ν. 4354/2015 
(Α' 176) «Διαχείριση των μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 


εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

στ. Του άρθρου 13 του ν. 4455/23-2-2017 «Εθνικό 
Μητρώο Φορτοεκφορτωτών, Εθνικό Μητρώο Ιδιωτικών 
Φορέων Κοινωνικής Φροντίδας και άλλες διατάξεις.». 

ζ. Του π.δ. 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α' 167). 

η. Του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων.» (Α'20). 

θ. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

ι. Της υπ' αριθμ. Υ173/4-11-2016 απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 3610). 

κ. Τις διατάξεις της υπ' αριθμ. Υ186/10-11-2016 
(Β' 3671) «Ανάθεση αρμοδιοτήτων στον Αναπληρωτή 
Υπουργό Εσωτερικών, ΝικόλαοΤόσκα». 

κα. Τις διατάξεις της υπ' αριθμ. 7190/21-10-2015 
(Υ.Ο.Δ.Δ. 755/22-10-2015) «Διορισμόςτου Γενικού Γραμ¬ 
ματέα Πολιτικής Προστασίας του Υπουργείου Εσωτερι¬ 
κών και Διοικητικής Ανασυγκρότησης». 

κβ. Του άρθρου 23 του π.δ. 210/1992 (Φ.Ε.Κ. 99 τ.Α' 
16-6-1992) «Κωδικοποίηση διατάξεων π.δ. του Κανονι¬ 
σμού Εσωτερικής Υπηρεσίας Πυροσβεστικού Σώματος». 

κγ. Της υπ'αριθμ. 33/30-5-1997 Π.Υ.Σ. «Τροποποίηση 
και αναμόρφωση της αριθ. 88/2-8-1995 Π.Υ.Σ και προ¬ 
σαρμογή της στις διατάξεις του ν. 470/1997 (ΑΊ 09) από 
30-5-1997). 

κδ. Την υπ'αριθμ. 2/1757/0026/10-01-2017 (Β' 17) 
απόφαση Αναπληρωτή Υπουργού Οικονομικών με 
θέμα «Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασίας». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 233/07.04.2017 


2. Την υπ' αριθμ. πρωτ. 34671 οικ Φ.300.2/28-7-2011 
απόφαση Αρχηγού Π.Σ. «Προκήρυξη Διαγωνισμού για 
την πρόσληψη στο Πυροσβεστικό Σώμα, τεσσάρων χι¬ 
λιάδων (4000) πυροσβεστών πενταετούς υποχρέωσης». 

3. Τις υπ' αριθμ. 4107 οικ. Φ.200.1 /I 8-1 -2017 και 6533 
οικ. Φ.200.1 /30-1 -2017 Διαταγές ΑΠΣ που αφορούν στην 
κοινοποίηση των Πρακτικών του Πρωτοβάθμιου Συμ¬ 
βουλίου Κρίσεων για μονιμοποίηση κατώτερων οργάνων 
ΠΣτου έτους 2016 και 2017 αντίστοιχα. 

4. Την ΔΙΠΠ/Φ.ΕΓΚΡ. 12/33/οικ. 13901/14-07-2011 
απόφαση της Επιτροπής της πράξης του Υπουργικού 
Συμβουλίου 33/06, σχετικά με έγκριση για την κίνηση 
των διαδικασιών πλήρωσης θέσεων πυροσβεστών πε¬ 
νταετούς υποχρέωσης στο Πυροσβεστικό Σώμα του 
Υπουργείου Προστασίας του Πολίτη. 

5. Την υπ αριθμ. 8000/1/2017/23-α'/28-3-2017 εισήγη¬ 
ση του Γενικού Διευθυντή Οικονομικών και Επιτελικού 
Σχεδιασμού (στο πρώην ΥΔΤ και Π.τ.Π) του Υπουργείου 
Εσωτερικών. 

6. Το γεγονός ότι οι πυροσβέστες πενταετούς υπο¬ 
χρέωσης, συνολικού αριθμού 2.091 ατόμων, που προ- 
σελήφθησαν αρχικά το έτος 2012 με σχέση εργασίας 
Δημόσιου Δικαίου για πενταετή θητεία, και στις 9-2-2017 
παρατάθηκε για επιπλέον τρία (3) έτη η θητεία τους, υπο- 
χρεούνται λόγω της ειδικής φύσεως του πυροσβεστικού 
έργου και των αυξημένων υπηρεσιακών αναγκών, να 
απασχολούνται υπερωριακά, να εργάζονται κατά τις 
νυχτερινές ώρες καθώς και τις Κυριακές και εξαιρέσι¬ 
μες ημέρες, έως πέντε (5) μήνες από τη δημοσίευση της 
παρούσης, αποφασίζουμε: 

1. Την καθιέρωση νυχτερινής εργασίας κατά τις εργά¬ 
σιμες ημέρες προς συμπλήρωση του υποχρεωτικού ωρα¬ 
ρίου των 2.091 πυροσβεστών πενταετούς υποχρέωσης, 
για χρονικό διάστημα από τη δημοσίευση της παρούσας 
και έως πέντε (5) μήνες, ως ακολούθως: 

Μέχρι τριακόσιες είκοσι (320) ώρες συνολικά ο καθέ¬ 
νας από τους πυροσβέστες πενταετούς υποχρέωσης. 

(Σύνολο 669.120 ώρες για 2.091 άτομα). 

2. Την καθιέρωση εργασίας κατά τις Κυριακές και εξαι¬ 
ρέσιμες ημέρες, προς συμπλήρωση του υποχρεωτικού 
ωραρίου, των 2.091 πυροσβεστών πενταετούς υποχρέ¬ 
ωσης, για χρονικό διάστημα από τη δημοσίευση της 
παρούσας και έως πέντε (5) μήνες, ως ακολούθως: 

Μέχρι εκατόν εξήντα (160) ώρες συνολικά ο καθένας 
από τους πυροσβέστες πενταετούς υποχρέωσης. 

(Σύνολο 334.560 ώρες για 2.091 άτομα). 

3. Την καθιέρωση υπερωριακής εργασίας, των 2.091 
πυροσβεστών πενταετούς υποχρέωσης, για χρονικό δι¬ 
άστημα από τη δημοσίευση της παρούσας και έως πέντε 
(5) μήνες ως ακολούθως: 

α. Μέχρι ογδόντα (80) ώρες συνολικά ο καθένας από 
τους πυροσβέστες πενταετούς υποχρέωσης, για υπερω- 
ριακή απογευματινή εργασία. 

βΐ. Μέχρι σαράντα (40) ώρες συνολικά ο καθένας από 
τους πυροσβέστες πενταετούς υποχρέωσης, για νυχτε¬ 
ρινή εργασία. 

β2. Μέχρι σαράντα (40) ώρες συνολικά ο καθένας από 
τους πυροσβέστες πενταετούς υποχρέωσης, για εργασία 
κατά τις Κυριακές και εξαιρέσιμες ημέρες. 

(Σύνολο 418.200 ώρες για 2.091 άτομα). 


4.0 συνολικός αριθμός ωρών για 2.091 πυροσβέστες 
πενταετούς υποχρέωσης που θα απασχοληθούν υπερω- 
ριακά, νυχτερινά, Κυριακές και εξαιρέσιμες κατά τα ως 
άνω οριζόμενα, ανέρχεται σε 1.421.880 ώρες. 

5. Οι δαπάνες που θα προκληθούν για την αποζημίω¬ 
ση υπερωριακής εργασίας, νυχτερινής εργασίας, εργα¬ 
σίας Κυριακών και εξαιρέσιμων, μέχρι 1.421.880 ώρες 
συνολικά για 2.091 πυροσβέστες πενταετούς υποχρέ¬ 
ωσης ανέρχονται στο ποσό των 4.283.771,86 € και θα 
καλυφθούν από τις πιστώσεις του προϋπολογισμού του 
Υπουργείου Εσωτερικών/Αρχηγείο Πυροσβεστικού Σώ¬ 
ματος με Ε.Φ. 07-420 υπό ΚΑΕ 0511 και ΚΑΕ 0512 οικο¬ 
νομικού έτους 2017. 

6. Τυχόν υπόλοιπα της υπερωριακής εργασίας, για όλες 
τις περιπτώσεις που περιλαμβάνονται στην παρ. 3 της 
παρούσας, δύνανται να απορροφηθούν από τις Υπηρε¬ 
σίες μετά τη λήξη του πενταμήνου. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2017 

Ο Αναπληρωτής Υπουργός 

ΝΙΚΟΛΑΟΣΤΟΣΚΑΣ 


Αριθμ. 442/677 (2) 

Συστάση και λειτουργία Εκκλησιαστικού Ιδρύμα¬ 
τος υπό την επωνυμίαν: «Κέντρον Δημιουργικής 
Απασχόλησης Παίδων (Κ.Δ.Α.Π.) της Ιεράς Μη- 
τροπόλεως Μαντινείας και Κυνουρίας». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τα άρθρα 29 παραγρ. 2 και 59 παραγρ. 2 του 
ν. 590/1977 «Περί καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α'του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Μαντινείας 
και Κυνουρίας, 

4. την 78/25.1.2017 πρότασιν του Σεβασμιωτάτου 
Μητροπολίτου Μαντινείας και Κυνουρίας Αλεξάνδρου, 

5. την από 7.2.2017 Γνωμοδότησιν του Νομικού 
Γραφείου της Νομικής Υπηρεσίας της Εκκλησίας της 
Ελλάδος, 

6. την από 7.3.2017 απόφασιν της Διαρκούς Ιεράς Συ¬ 
νόδου, αποφασίζει: 

συνιστά εις την Ιεράν Μητρόπολιν Μαντινείας και 
Κυνουρίας εκκλησιαστικόν Ιδρυμα υπό την επωνυμίαν 
«ΚΕΝΤΡΟΝ ΔΗΜΙΟΥΡΓΙΚΗΣ ΑΠΑΣΧΟΛΗΣΗ ΠΑΙΔΩΝ 
(Κ.Δ.Α.Π.) ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ 
ΚΑΙ ΚΥΝΟΥΡΙΑΣ», το οποίον θα λειτουργή ως Νομικόν 







Τεύχος Β' 1233/07.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Πρόσωπον Ιδιωτικού Δικαίου, μη κερδοσκοπικού χαρα- 
κτήρος, εποπτευόμενον υπό της Ιερός Μητροπόλεως 
Μαντινείας και Κυνουρίας και θα εδρεύη εις την πόλιν 
τηςΤριπόλεως, η οργάνωσις, διοίκησις, διαχείρισις και 
λειτουργία του οποίου θα διέπεται από τας διατάξεις 
του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 
ΕΠΩΝΥΜΙΑΝ «ΚΕΝΤΡΟΝ ΔΗΜΙΟΥΡΓΙΚΗΣ 
ΑΠΑΣΧΟΛΗΣΗ ΠΑΙΔΩΝ (Κ.Δ.Α.Π.) 

ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ 
ΚΑΙ ΚΥΝΟΥΡΙΑΣ» 

ΚΕΦΑΛΑΙΟ Α' 

Άρθρον1 

Σύσταση - Επωνυμία - Έδρα - 
Σφραγίδα - Κτιριακές εγκαταστάσεις 

Στην Περιφέρεια της Ιεράς Μητροπόλεως Μαντινείας 
και Κυνουρίας και υπό την πνευματική και διοικητική 
εποπτεία αυτής, συνίσταται Εκκλησιαστικό Ίδρυμα, υπό 
την επωνυμία «ΚΕΝΤΡΟΝ ΔΗΜΙΟΥΡΓΙΚΗΣ ΑΠΑΣΧΟΛΗ¬ 
ΣΗΣ ΠΑΙΔΙΩΝ (Κ.Δ.Α.Π)ΤΗΣ ΙΕΡΑΣ ΜΗΤΡΟΠΟΛΕΩΣ ΜΑ- 
ΝΤΙΝΕΙΑΣ ΚΑΙ ΚΥΝΟΥΡΙΑΣ», το οποίο θα λειτουργή ως 
Νομικό Πρόσωπο Ιδιωτικού Δικαίου, μη κερδοσκοπικού 
χαρακτήρα, εποπτευόμενον υπό της Ιεράς Μητροπό¬ 
λεως Μαντινείας και Κυνουρίας, και θα διέπεται από τις 
διατάξεις του παρόντος Κανονισμού. Έδρα του Κ.Δ.Α.Π. 
είναι η πόλις τηςΤριπόλεως. 

Το εξονομασθέν Κέντρον Δημιουργικής Απασχόλη¬ 
σης Παιδιών έχει ιδίαν σφραγίδα, φέρουσα εις το μέ¬ 
σον τον θυρεόν της Μητροπόλεως και κάτωθεν τούτου 
«2016» και κύκλω εσωτερικώς αναγράφονται οι λέξεις 
«ΚΕΝΤΡΟΝ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙΔΙΩΝ», 
εξωτερικώς δε «ΙΕΡΑ ΜΗΤΡΟΠΟΛΙΣ ΜΑΝΤΙΝΕΙΑΣ ΚΑΙ 
ΚΥΝΟΥΡΙΑΣ». Οι κτιριακές εγκαταστάσεις του Κ.Δ.Α.Π. 
πληρούν τις τεχνικές προδιαγραφές όπως αυτές ορίζο¬ 
νται στις κείμενες διατάξεις,εξασφαλίζουν την πλήρη 
προσβασιμότητα και σε φιλοξενούμενα παιδιά ΜΕΑ. 

Άρθρον 2 

Σκοπός του Ιδρύματος 

Το εκκλησιαστικό τούτο Ίδρυμα της Ιεράς Μητροπόλε¬ 
ως Μαντινείας και Κυνουρίας, ως κυρίαρχος χώρος αγω¬ 
γής ασφαλούς διαμονής και δημιουργικής απασχόλησης, 
σκοπό έχει την δημιουργική απασχόληση των παιδιών 
για ορισμένο χρονικό διάστημα της ημέρας, εκτός σχο¬ 
λικού ωραρίου, τη σωστή αξιοποίηση του ελευθέρου 
χρόνου με ατομική ή οργανωμένη δραστηριότητα ή 
μέσα από οργανωμένες ομάδες εργαστηρίων και την 
εξυπηρέτηση των γονέων. 

Στο Ίδρυμα για την εκπλήρωση των σκοπών του, προ- 
βλέπεται να παρέχονται οι ακόλουθες υπηρεσίες: 

α. Απόκτηση γνώσεων και δεξιοτήτων μάθησης (γλώσ¬ 
σα, ανάγνωση, γραφή, φιλαναγνωσία, μαθηματικά, δημι¬ 
ουργική έκφραση: εικαστικά, μουσική, αθλητισμός, φυσι¬ 
κές επιστήμες, τεχνολογίες, κ.λπ.) οι οποίες είναι χρήσιμες, 
όχι μόνο για την κοινωνικοποίηση και εξέλιξη των παιδιών, 
καθώς απαιτείται η εμπλοκή τους, αναφορικά με το πο¬ 
λιτιστικό και το φυσικό τους περιβάλλον, όσο και για την 
προετοιμασία τους στις επόμενες βαθμίδες εκπαίδευσης. 


β. Υγιεινή και ασφαλή απασχόληση και αξιοποίηση 
του ελευθέρου χρόνου των παιδιών με την ανάπτυξη 
ατομικής και ομαδικής δραστηριότητας. 

γ. Υλοποίηση προγραμμάτων έκφρασης, ψυχαγωγίας, 
άθλησης, ανάπτυξη δημιουργικότητας και φαντασίας, 
δ. Ανάπτυξη φιλικών δεσμών και κοινωνικών σχέσεων, 
ε. Ενημέρωση της οικογένειας και παραπομπή σε φο¬ 
ρείς που παρέχουν εξειδικευμένες υπηρεσίες, αν αυτό 
χρειαστεί. 

Άρθρον 3 

Διοίκηση - Συγκρότηση της Δ.Ε. 
α. Το Ίδρυμα διοικείται υπό πενταμελούς Διοικούσης 
Επιτροπής (Δ.Ε.) απαρτιζόμενης εκ του Μητροπολίτου 
Μαντινείας και Κυνουρίας ως Προέδρου και τεσσάρων 
λαϊκών (ανδρών ή γυναικών) διοριζομένων υπάτου Μη¬ 
τροπολίτου. Στην πρώτη, συνεδρίασή του εκλέγεται, κα¬ 
τόπιν εισηγήσεωςτου Προέδρου, ο Αντιπρόεδρος και τα 
τυχόν εκτελεστικά μέλη αυτής, 
β.Τον Πρόεδρον απάντα η κωλυόμενον αναπληροί ο 
νόμιμος αναπληρωτής Αυτού. Τα μέλη της Διοικούσης 
Επιτροπής διορίζονται επί τριετεί θητεία, μετά την λήξη 
της οποίας δύναται να επαναδιορισθούν. Κάθε μέλος 
εκλείπον ή παραιτούμενον αντικαθίσταται υπάτου Μη¬ 
τροπολίτου. 

Ωσαύτως, κατόπιν αιτιολογημένης αποφάσεως του 
Μητροπολίτου δύναται να αντικατασταθή μέλος της 
Διοικούσης Επιτροπής και προ της λήξεως της θητείας 
του, λόγω αδικαιολογήτων απουσιών εκ τριών Συνεδρι¬ 
ών της Διοικούσης Επιτροπής ή ολιγωρίας περί την επι¬ 
τέλεση των ανατιθεμένων σε αυτό καθηκόντων. 

γ. Το αξίωμα των εκάστοτε συμμετεχόντων στην 
Διοικούσα Επιτροπή του Ιδρύματος είναι τιμητικό και 
άμισθο, οι δε προσφερόμενες υπηρεσίες υφ' εκάστου 
των μελών παρέχονται δωρεάν άνευ αντιμισθίας ή απο- 
ζημιώσεως. 

Άρθρον 4 

Καθήκοντα - Αρμοδιότητες της Δ.Ε. 

1. Η Διοικούσα Επιτροπή συνέρχεται τακτικώς μεν 
κατά μήνα, κατόπιν προσκλήσεωςτου Προέδρου ή του 
αναπληρωτού αυτού, εκτάκτως δε οσάκις ήθελε κρίνει 
τούτο αναγκαίο ο Πρόεδρος ή ήθελε ζητηθή εγγράφως 
υπό τριών τουλάχιστον μελών, αναφερόντων τα θέμα¬ 
τα, για τα οποία ζητούν τη σύγκλιση του Συμβουλίου. 
Η Διοικούσα Επιτροπή ευρίσκεται εν απαρτία, όταν οι 
παρόντες είναι πλείονες των απάντων. Οι αποφάσεις της 
Διοικούσης Επιτροπής λαμβάνονται κατά πλειοψηφία, εν 
ισοψηφία κατισχυούσης της ψήφου του Προέδρου. Τα 
πρακτικά των Συνεδριάσεων της Διοικούσης Επιτροπής 
αναγινώσκονται στην αμέσως επομένη Συνεδρίαση και 
υπογράφονται υπό των μελών. 

2. Η Διοικούσα Επιτροπή αποφασίζει περί πάσης υπο- 
θέσεως, αφορώσης στην ομαλή λειτουργία του Ιδρύ¬ 
ματος. 

Ειδικώτερα: 

α. Ασκεί, δια του Προέδρου ή των προς τούτο εξουσι- 
οδοτουμένων Μελών αυτού, εποπτεία επί της καθόλου 
λειτουργίας του Κ.Δ.Α.Π. 

β. Αποφασίζει περί της διαθέσεως των πόρων του 
Ιδρύματος συμφώνως προς τους εν τω άρθρω 2 του 
παρόντος αναφερομένους σκοπούς. 

γ. Μελετά και εγκρίνει διάφορα μέτρα, υπέρ υλικής 
ενισχύσεως και ευοδώσεως των σκοπών αυτού. 

δ. Καταρτίζει τον ετήσιο Ισολογισμό, Προϋπολογισμό 
και Απολογισμό των εσόδων και εξόδων και τον υποβάλ¬ 
λει προς έγκριση στο Μητροπολιτικό Συμβούλιο. 

Άρθρον 5 

Εκπροσώπηση του Κ.Δ.Α.Π. 

Ο Πρόεδρος του Ιδρύματος εκπροσωπεί νομίμως το 
Κ.Δ.Α.Π. ενώπιον κάθε Δικαστικής και Διοικητικής Αρ¬ 
χής, συμβάλλεται εξ ονόματος και για λογαριασμό του 
Ιδρύματος, κατόπιν προηγουμένηςαποφάσεως της Διοι- 
κούσης Επιτροπής, υπογράφει την αλληλογραφία του 
Ιδρύματος και επικυρώνει τα αποσπάσματα πρακτικών 
της Διοικούσης Επιτροπής, δύναται δε να εξουσιοδοτεί 
ειδικά οριζόμενο προς τούτο μέλος της Δ.Ε. για την άσκη¬ 
ση συγκεκριμένων αρμοδιοτήτων του. 

Άρθρον 6 

Καθήκοντα Διευθύνσεως 

Ο Διευθυντής - Διευθύντρια, ο οποίος πρέπει να 
είναι κάτοχος πτυχίου Α.Ε.Ι. ή Τ.Ε.Ι., φροντίζει για την 
εύρυθμη λειτουργία του Ιδρύματος και την εφαρμο¬ 
γή των αποφάσεων της Δ.Ε. Συνεργάζεται με τον Σεβ. 
Μητροπολίτη για την πρόσληψη του προσωπικού, την 
κατάρτιση του Προϋπολογισμού, του Απολογισμού και 
του Ισολογισμού, εισηγούμενος εγκαίρως ενδεχόμενες 
αναμορφώσεις αυτών. Επίσης, εισηγείται το πρόγραμ¬ 
μα λειτουργίας, το καθηκοντολόγιο του προσωπικού, 
μεριμνά για την σύννομη λειτουργία του Κ.Δ.Α.Π. και 
ενημερώνει για την εν γένει λειτουργία του την Δ.Ε. 
Επικουρούμενος από διοικητικού υπάλληλο, εκτελεί 
καθήκοντα γραμματέως καιταμίουτου Ιδρύματος, φυ- 
λάττει άπαντα τα βιβλία διοικήσεως και διαχειρίσεως 
του Κ.Δ.Α.Π., συντάσσει τα πρακτικά της Διοικούσης 
Επιτροπής, την αλληλογραφία, κρατεί την σφραγίδα 
και το Ταμείο του Ιδρύματος. 

Άρθρον 7 

Καθήκοντα διοικητικού υπαλλήλου 
Την διοικητική και οικονομική εργασία ασκεί διοικη¬ 
τικός υπάλληλος, κάτοχος πτυχίου Α.Ε.Ι. ή Τ.Ε.Ι. ή Ι.Ε.Κ. 
αντίστοιχης ειδικότητας. 

Ο ανωτέρω υπάλληλος ασκεί τα ακόλουθα καθήκοντα, 
συνεργαζόμενος μετά του Διευθυντού - Διευθύντριας: 

α. Είναι υπεύθυνος για την προμήθεια και τον έγκαιρο 
εφοδιασμό του Κ.Δ.Α.Π. με τα αναγκαία υλικά, για την 
καλή φύλαξη, συντήρηση και διάθεσή τους καθώς και 
για την λοιπή εν γένει περιουσία του Κ.Δ.Α.Π., συμφώνως 
προς τις εκάστοτε αποφάσεις της Διοικούσης Επιτροπής. 

β. Συντάσσει τις μισθολογικές καταστάσεις του προσω¬ 
πικού του Κ.Δ.Α.Π. και υπολογίζει, σύμφωνα με τις ισχύ- 
ουσες διατάξεις, τυχόν πρόσθετες αμοιβές (υπερωρίες 
κ.λπ.) που προκύπτουν. 

γ. Τηρεί όλα τα βιβλία διαχειρίσεως, στα οποία καταχω¬ 
ρεί όλες τις κατά νόμον απαιτούμενες εγγραφές. 


δ. Είναι υπεύθυνος για την τήρηση γενικώς των λογα¬ 
ριασμών, τη συγκέντρωση των παραστατικών στοιχείων, 
όλων των δικαιολογητικών εισπράξεων και πληρωμών, 
ώστε να είναι πάντοτε ευχερής ο έλεγχος των εσόδων 
και εξόδων, 

ε. Εκτελεί κάθε άλλη εργασία διοικήσεως και διαχειρί¬ 
σεως που του ανατίθεται. 

Άρθρον 8 

Διαχείριση Οικονομικών 

1. Η διοίκηση και διαχείριση της περιουσίας του Ιδρύ¬ 
ματος ενεργείται υπό της Διοικούσης Επιτροπής. Η εκ- 
μίσθωση ακινήτων του Ιδρύματος, ως και η εκποίηση 
τούτων ενεργείται κατά τις κείμενες εκάστοτε διατάξεις 
«περί εκμισθώσεως και εκποιήσεως Εκκλησιαστικών 
ακινήτων». 

2. Για κάθε εισφορά εις χρήμα εκδίδεται Γραμμάτιο 
Εισπράξεως, υπογραφόμενο υπό του Προέδρου ή του 
νομίμως εξουσιοδοτημένου εκπροσώπου του και του 
ταμίου, για κάθε δε εισφορά εις είδος εκδίδεται από¬ 
δειξη παραλαβής υπογραφομένη υπό των ιδίων και 
ακολουθεί σχετική καταχώριση στα οικεία βιβλία του 
Ιδρύματος. 

3. Για κάθε πληρωμή εκδίδεται Ένταλμα Πληρωμής, 
υπογραφόμενο υπό του Προέδρου ή του νομίμως εξου¬ 
σιοδοτημένου εκπροσώπου του και του Ταμίου, για κάθε 
δε χορηγούμενο είδος εκδίδεται διατακτική υπογραφο- 
μένη υπό των αυτών. 

4.0 Προϋπολογισμός και Απολογισμός του Ιδρύματος 
καταρτίζεται υπό της Διοικούσης Επιτροπής και εγκρί- 
νεται υπό του Μητροπολιτικού Συμβουλίου της Ιεράς 
Μητροπόλεως Μαντινείας και Κυνουρίας, εφαρμοζομέ- 
νων αναλόγωςτων κειμένων διατάξεων «περί εγκρίσεως 
Προϋπολογισμών και Απολογισμών των Ιερών Ναών». 

5.Το Ίδρυμα, με απόφαση της Δ.Ε., δύναται να αναθέτει 
τη λογιστική υποστήριξή του σε εξωτερικό συνεργάτη, 
φυσικό ή νομικό πρόσωπο. 

Άρθρον 9 

Πόροι του Ιδρύματος Πόροι του Ιδρύματος είναι: 

α) Οι εκάστοτε υπέρ αυτού επιχορηγήσεις της Ιεράς 
Μητροπόλεως Μαντινείας και Κυνουρίας. 

β) Εισφορές των Ιερών Μονών και Ιερών Προσκυνημά¬ 
των της Ιεράς Μητροπόλεως Μαντινείας και Κυνουρίας 
εγγραφόμενες στους Προϋπολογισμούς υπό των οικείων 
Συμβουλίων και νομίμως εγκρινόμενες. 

γ) Κληρονομιές, κληροδοσίες και δωρεές υπέρ του 
Ιδρύματος ή και αφιερώματα εκ μέρους παντός τρίτου 
υπέρ αυτού, ως επίσης και τα εξ αυτών προερχόμενα 
έσοδα. 

δ) Κάθε επιχορήγηση ή ενίσχυση υπέρ αυτού εκ μέ¬ 
ρους του Κράτους, ως και εισφορές Δήμων και Κοινο¬ 
τήτων η άλλων Οργανισμών. 

ε) Πρόσοδοι εκ περιφοράς δίσκων στους Ιερούς Ναούς 
της Ιεράς Μητροπόλεως Μαντινείας και Κυνουρίας, τη 
εγκρίσει του Μητροπολίτου. 

στ) Πρόσοδοι εκ των τροφείων των φοιτούντων εις 
το Κ.Δ.Α.Π. οριζόμενες δι' έκαστον υπό της Διοικούσης 
Επιτροπής. 

ζ) Κάθε άλλο έσοδο προερχόμενο από κάθε νόμιμη 
και χρηστή πηγή. 

ΚΕΦΑΛΑΙΟΝ Β' 

ΕΓΓΡΑΦΗ ΣΤΟ Κ.Δ.Α.Π. 

Άρθρον10 

Δικαίωμα εγγραφής 

1. Δικαίωμα εγγραφής στο Κ.Δ.Α.Π., έχουν όλα τα παιδιά, 
συμφώνως προς τις σχετικές προβλέψεις, απαγορευομέ- 
νης απολύτως της εγγραφής παιδιών, εφ' όσον και για όσο 
διάστημα πάσχουν από μεταδοτικά νοσήματα. Επίσης 
εγγράφονται παιδιά με ελαφρός μορφής κινητικά ή αι¬ 
σθητηριακά προβλήματα (ΜΕΑ). Τα εγγραφόμενα παιδιά 
προέρχονται κατά κύριο λόγο από την περιοχή της Ιεράς 
Μητροπόλεως Μαντινείας και Κυνουρίας, στην οποία 
ανήκει το Κ.Δ.Α.Π. χωρίς να αποκλείεται η περίπτωση εγ¬ 
γραφής παιδιών που διαμένουν σε όμορη περιοχή, και εφ' 
όσον υπάρχουν κενές θέσεις ή στην περίπτωση που με την 
εγγραφή εξυπηρετείται ιδιαίτερα οξυμένη κοινωνική ανά¬ 
γκη των γονέων, η οποία αιτιολογείται ειδικά. Ειδικότερα 
γίνονται δεκτά παιδιά ηλικίας 5-12 ετών. 

2. Κατά την εγγραφή προτιμούνται τα παιδιά Ιερέων, 
εργαζομένων γονέων και τα παιδιά οικονομικά αδυ¬ 
νάτων οικογενειών, προτιμώμενων εκείνων που έχουν 
ανάγκη φροντίδος από διάφορα κοινωνικά αίτια (όπως 
π.χ. παιδιά ορφανά από τους δυο η τον ένα γονέα, παιδιά 
αγάμων μητέρων ή σε διάσταση ευρισκομένων γονέων, 
παιδιά που προέρχονται από γονείς με σωματική ή πνευ¬ 
ματική αναπηρία, πολυτέκνων οικογενειών κ.λπ.) κατά 
σειράν προτεραιότητος υποβολής των αιτήσεων. Για την 
εγγραφή των παιδιών απαιτείται: 

α) Αίτηση γονέα ή κηδεμόνα 

β) Ιατρική βεβαίωση για την κατάσταση υγείας του 
παιδιού 

γ) Κάθε άλλο δικαιολογητικό που η Διοικούσα Επιτρο¬ 
πή θεωρεί απαραίτητο 

δ) Οποιοδήποτε άλλο έγγραφο απαιτηθεί από το χρη¬ 
ματοδότη φορέα Αιτήσεις εγγραφής υποβάλλονται σε 
όλη τη διάρκεια του έτους εφ' όσον υπάρχουν κενές θέ¬ 
σεις. Για την επανεγγραφή απαιτούνται όλα τα παραπάνω 
δικαιολογητικό. 

Η επιλογή των φιλοξενουμένων παιδιών γίνεται με 
απόφαση του χρηματοδότη φορέα αλλά και της Δ.Ε., 
μετά από εισήγηση του/της Διευθυντού - Διευθύντριας 
του Κέντρου. 

Άρθρον11 

Διακοπή φιλοξενίας παιδιών 

Η διακοπή της φιλοξενίας των παιδιών στο Κ.Δ.Α.Π. 
πραγματοποιείται, εφ' όσον συντρέχουν οι ακόλουθες 
περιπτώσεις: 

α) Όταν το ζητήσουν με αίτησή τους οι γονείς ή οι κη¬ 
δεμόνες των παιδιών. 

β) Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών, που δεν μπορούν να 
αντιμετωπιστούν από το Ίδρυμα, μετά από προηγουμένη 
επικοινωνία με τους γονείς και ειδικό Ιατρό. 

γ) Όταν δεν καταβάλλεται από τους γονείς η οικονομι¬ 
κή τους συμμετοχή για χρονικό διάστημα πέρα των δυο 
(2) μηνών, χωρίς να υπάρχη σοβαρός προς τούτο λόγος 
και αφού προηγουμένως ειδοποιηθούν να καταβάλουν 
το οφειλόμενο ποσό. 


δ) Όταν κατ' εξακολούθηση και παρά τις σχετικές εγ¬ 
γραφές ειδοποιήσεις προς τους γονείς, αυτοί δεν συμ¬ 
μορφώνονται με το Πρόγραμμα και τους όρους λειτουρ¬ 
γίας του Κ.Δ.Α.Π. 

ε) Όταν κατ'εξακολούθηση και πέραν του ενός (1) μη¬ 
νάς (συνεχόμενα) τα παιδιά απουσιάζουν αδικαιολόγητα 
από το ΚΔΑΠ. 

Άρθρον12 

Μεταφορά παιδιών 

Τα φιλοξενούμενα παιδιά μεταφέρονται από τις οικίες 
αυτών εις το Κ.Δ.Α.Π. και αποχωρούν απ' αυτού την καθο- 
ρισμένην ώραν με ευθύνη των οικογενειών αυτών. Εάν 
το Κ.Δ.Α.Π. διαθέτει μέσο μεταφοράς, τότε θα επιβαρύ¬ 
νονται αυτές με το κόστος μεταφοράς. 

ΚΕΦΑΛΑΙΟΝ Γ' 

Άρθρον13 

Λειτουργία του Κ.Δ.Α.Π. 

Το Κ.Δ.Α.Π. προσαρμόζει τη λειτουργία του ανάλογα 
με το ωράριο λειτουργίας των σχολείων της περιοχής. 
Το Κ.Δ.Α.Π. διακόπτει τη λειτουργία του κατά τις επίσημες 
αργίες και κατά τις αργίες λόγω εορτασμού εθνικού ή 
τοπικού γεγονότος καθώς και κατά την ημέραν της εορ- 
τήςτων Πολιούχων τηςΤριπόλεως Αγίων Νεομαρτύρων 
Δημητρίου και Παύλου, 22αν Μάίου. 

Το Κ.Δ.Α.Π. μπορεί να συνεχίσει τη λειτουργία του και 
κατά τους θερινούς μήνες ανάλογα με τις τοπικές ανά¬ 
γκες και κατά την κρίση της Διοικήσεως. 

Άρθρον14 

Ιατρική παρακολούθηση 

α) Η παρακολούθηση της υγείας των παιδιών, απο¬ 
τελεί παράλληλη υποχρέωση του Ιδρύματος, προς την 
αντίστοιχη οικογενειακή και ενεργείται από Παιδίατρο, 
είτε του Εθνικού Συστήματος Υγείας, είτε συνεργάτη του 
Κ.Δ.Α.Π., ο οποίος επισκέπτεται σε τακτά χρονικά διαστή¬ 
ματα τους χώρους του Κ.Δ.Α.Π. 

β) Γ ια κάθε παιδί τηρείται Φάκελος Υγείας, που ενημε¬ 
ρώνεται από τον Ιατρό. 

γ) Η περιφρούρηση της υγείας του παιδιού αποτελεί επί¬ 
σης υποχρέωση και του λοιπού προσωπικού του Κ.Δ.Α.Π., 
το οποίο εφαρμόζει πιστά όλα τα απαραίτητα μέτρα υγι¬ 
εινής και ασφαλείας και ευθύνεται για κάθε αμέλεια ή 
παράλειψη, που μπορεί να έχει επίπτωση στην υγεία των 
παιδιών. Το προσωπικό του Κ.Δ.Α.Π. υποβάλλεται κάθε 
τρεις (3) μήνες σε προληπτικό ιατρικό έλεγχο, εφοδιάζεται 
δε με ειδικό ατομικό βιβλιάριο υγείας, το οποίο θεωρείται 
από την αρμόδια Υγειονομική Υπηρεσία. 

Άρθρον15 

Ημερήσια απασχόληση παιδιών 

Στο Κ.Δ.Α.Π. εφαρμόζεται ημερήσιο πρόγραμμα δημι¬ 
ουργικής απασχόλησης, που εξασφαλίζει την αρμονική 
ψυχοσωματική ανάπτυξη των παιδιών. 

Στο πλαίσιο του προγράμματος αυτού, τα παιδιά 
προσεγγίζονται με μέσο τη στοργή, τον διάλογο, την 
επεξήγηση και την εμπιστοσύνη. Ρητά απαγορεύεται 
στο προσωπικό του Κ.Δ.Α.Π. η καταναγκαστική επιβολή 

απόψεων ή η επιβολή σωματικής τιμωρίας, παραβία¬ 
ση δε της απαγορεύσεως αυτής αποτελεί σοβαρώτατο 
πειθαρχικό παράπτωμα. Βάση του ημερησίου προγράμ¬ 
ματος απασχολήσεως είναι η Χριστιανική διαπαιδαγώ¬ 
γηση, η κοινωνικοποίηση και η ομαλή συναναστροφή 
των παιδιών μεταξύ τους, η ενίσχυση της εξελικτικής 
τους πορείας και η εμπέδωση κλίματος ελευθερίας και 
ασφαλείας. 

ΚΕΦΑΛΑΙΟΝ Δ' 

ΠΡΟΣΩΠΙΚΟΝ ΤΟΥ ΙΔΡΥΜΑΤΟΣ 

Άρθρον16 

Προσωπικό - Γενικά καθήκοντα προσωπικού 

1. Το προσωπικό απαρτίζεται από τον Διευθυντή - Δι¬ 
ευθύντρια του Κ.Δ.Α.Π., το παιδαγωγικό προσωπικό, το 
προσωπικό καθαριότητος και τον συμβαλλόμενο παιδί¬ 
ατρο και διακρίνεται σε έμμισθο και άμισθο εθελοντικό. 

Ειδικότερα αποτελείται από εξειδικευμένο προσωπικό 
για τη δημιουργική απασχόληση, ανάλογα με τις δραστη¬ 
ριότητες που θα αναπτυχθούν. Ενδεικτικά αναφέρονται 
οι κάτωθι ειδικότητες: 

α) Νηπιαγωγός, δάσκαλος, γυμναστής, εκπαιδευτής 
Μουσικής, εκπαιδευτής Πληροφορικής, εκπαιδευτής 
Ζωγραφικής, θεατρολόγος, εκπαιδευτής Κεραμικής, 
εμψυχωτές, χοροδιδάσκαλος κ.λπ. 

Οι ανωτέρω δύναται να είναι κάτοχοι πτυχίων Α.Ε.Ι., 
Τ.Ε.Ι., ή κάτοχοι άλλων τίτλων σπουδών σχετικών με τις ει¬ 
δικότητες που προαναφέρονται για τη δημιουργική απα¬ 
σχόληση, Σχολών της ημεδαπής ή ισότιμων της αλλοδα¬ 
πής. Η αναλογία εξειδικευμένου προσωπικού/παιδιών 
είναι 2 άτομα ανά 25 παιδιά ή όπως αλλιώς ορίζουν οι 
εφαρμοζόμενες διατάξεις ή οι φορείς χρηματοδότησης. 

β) Προσωπικό καθαριότητος - βοηθητικών εργασιών. 
Το προσωπικό καθαριότητος - βοηθητικών εργασιών 
εκτελεί τις εργασίες καθαριότητος των εσωτερικών, εξω¬ 
τερικών χώρων, καθώς και κάθε άλλη βοηθητική εργασία 
που του ανατίθεται από τον Διευθυντή του Κέντρου. 

2. Το προσωπικό του Κ.Δ.Α.Π είναι υποχρεωμένο να 
εφαρμόζει το εγκεκριμένο από την Δ.Ε. καθηκοντολόγιο 
προσωπικού, να συ μβάλλη με όλες τις δυνάμεις του στην 
εύρυθμη λειτουργία του, να καλλιεργή και να αναπτύσ- 
ση περαιτέρω τις γνώσεις του, παρακολουθώντας τις 
επιστημονικές εξελίξεις και γενικώς να εκτελή τα καθή¬ 
κοντα που του αναθέτουν ευσυνείδητα και με συνέπεια. 
Το προσωπικό που απασχολείται στο Κ.Δ.Α.Π. υποβάλλει 
πιστοποιητικό υγείας, το οποίο ανανεώνεται σύμφωνα 
με την ισχύουσα νομοθεσία. 

3. Στην Διοικούσα Επιτροπή του Ιδρύματος ανήκει η 
δικαιοδοσία και αρμοδιότητα προσλήψεως ή απολύσεως 
του προσωπικού, κατά αντικειμενική κρίση και βάσει των 
προσόντων ενός εκάστου των υποψηφίων, σύμφωνα 
με τις κείμενες διατάξεις, καθώς και η τροποποίηση του 
εργασιακού καθεστώτος, τηρουμένων των διατάξεων 
του εργατικού δικαίου. 

4. Με απόφαση της Δ.Ε. κατόπιν εισηγήσεωςτου Προ¬ 
έδρου της ορίζεται διευθυντής. Ο διευθυντής, πρέπει να 
είναι κάτοχος πτυχίου Α.Ε.Ι. ήΤ.Ε.Ι. και ασκεί τα καθήκοντα 
της θέσης αυτής πλέον των κυρίων καθηκόντων του. 


Μπορεί να ορισθή το εκτελεστικό μέλος της Δ.Ε. με 
τις ίδιες προϋποθέσεις. Συνεργάζεται με το εξειδικευ- 
μένο προσωπικό, ώστε τα παιδιά να βοηθηθούν να 
αναπτύξουν μέσα από τη δημιουργική απασχόληση, τη 
φαντασία, την ομαδικότητα, την αίσθηση του ανήκειν σε 
σύνολο, την έμπνευση, το αίσθημα της άμιλλας, της ελευ¬ 
θερίας, της έκφρασης, του συναγωνισμού. Επίσης συνερ¬ 
γάζεται με εξειδικευμένο προσωπικό ή νομική οντότητα, 
για την σύννομη τήρηση του λογιστηρίου του Ιδρύματος 
και την σύνταξη και υποβολή προς έγκριση των οικονο¬ 
μικών καταστάσεων και των προϋπολογισμού, απολο¬ 
γισμού ισολογισμού και λογαριασμού αποτελεσμάτων 
χρήσεως στην Δ.Ε. και το Μητροπολιτικό Συμβούλιο. 

5. Το εξειδικευμένο προσωπικό οφείλει να εντόπιση 
και να καλλιεργήση τις ικανότητες και δεξιότητες του 
κάθε παιδιού, να συμβάλλη στην κοινωνικοποίηση και 
την ομαλή ένταξή του. Αδικαιολόγητη απουσία του 
προσωπικού από το Κέντρο κατά τις εργάσιμες ώρες 
και χωρίς άδεια δεν επιτρέπεται. 

Άρθρον17 

Ειδικά καθήκοντα του προσωπικού 

Τα καθήκοντα του προσωπικού προσδιορίζονται ως 
εξής: 

1. Παιδαγωγικό Προσωπικό: 

α) Φροντίζει για την ορθή Χριστιανική διαπαιδαγώγη¬ 
ση ως και τη σωστή ψυχοσωματική υγεία και ψυχοκινητι¬ 
κή εξέλιξη των παιδιών, με εξατομίκευση του ημερησίου 
προγράμματος ανάλογα με την ηλικία και τις ανάγκες 
τους. Απασχολεί τα παιδιά σύμφωνα με το ημερήσιο 
πρόγραμμα απασχολήσεως. 

β) Εισηγείται τις ανάγκες εφοδιασμού των αιθουσών 
για την εφαρμογή του προγράμματος με είδη (παιχνίδια, 
είδη καθαριότητος κ.λπ.). 

γ) Βοηθεί τα φιλοξενούμενα παιδιά για την ικανοποί¬ 
ηση των ατομικών τους αναγκών. Παρακολουθεί την 
καθαριότητα τους, ενθαρρύνοντας την αυτοεξυπηρέ¬ 
τησή τους. 

δ) Ενημερώνει τους αρμοδίους και τον παιδίατρο για 
κάθε ύποπτο, σχετικά με την υγεία τους, περιστατικό. 

ε) Τηρεί βιβλίο παρουσίας των παιδιών και ενημερώ¬ 
νει αρμοδίως για τις καθυστερήσεις των παιδιών στην 
προσέλευση τους, είτε για τις απουσίες τους. 

στ) Λόγω της άμεσης επαφής του με τα παιδιά, προ¬ 
σφέρει σ' αυτά με υπομονή και στοργή όλες τις δυνα¬ 
τότητες για να αναπτύξουν την προσωπικότητά τους, 
επιδιώκοντας συνεχώς να δημιουργήσουν σ'αυτά ικανό¬ 
τητα συγκεντρώσεως, αυτενέργειας, εμπιστοσύνης στον 
εαυτό τους και στις προσωπικές δυνατότητές τους. Σε 
καμμία περίπτωση και για οποιονδήποτε λόγο δεν επι¬ 
τρέπεται η κακή μεταχείριση των παιδιών (εκφοβισμός, 
σωματική ποινή). 

2. Το προσωπικό καθαριότητος- βοηθητικών εργασιών 
εκτελεί τις εργασίες καθαριότητος των εσωτερικών και εξω¬ 
τερικών χώρων, καθώς και κάθε άλλη βοηθητική εργασία, 
που του ανατίθεται από τον Διευθυντή - Διευθύντρια του 
Ιδρύματος. Χρησιμοποιεί υλικά καθαριότητος, που παρα- 
λαμβάνει από τον διαχειριστή με υπηρεσιακό σημείωμα. 

3.0 παιδίατρος συμβάλλεται με το Ίδρυμα με σύμβαση 
παροχής υπηρεσιών και έχει τις ακόλουθες υποχρεώσεις: 

α) Εξετάζει κατά διαστήματα και κατ'ελάχιστο όριο μία 
φορά τον μήνα όλα τα παιδιά του Κ.Δ.Α.Π. και παρακο¬ 
λουθεί την ανάπτυξή τους, σημειώνοντας τις παρατηρή¬ 
σεις του στην ατομική καρτέλα κάθε παιδιού. 

β) Παρακολουθεί, συνεργαζόμενος με το λοιπό προ¬ 
σωπικό, την ψυχοσωματική υγεία και ανάπτυξη των 
παιδιών, όταν συντρέχουν ή παρατηρηθούν ιδιαίτερες 
περιπτώσεις συμπεριφοράς. 

γ) Εισηγείταιτη δυνατότητα επιστροφής στο Κ.Δ.Α.Π., 
παιδιού που απούσιασε, εξ αιτίας σοβαρής ασθένειας, με 
βάση το Ιατρικό Πιστοποιητικό που προσκομίζεται από 
τους γονείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για 
την υγιεινή των παιδιών και για την υγειονομική κατά¬ 
σταση του Κ.Δ.Α.Π. Διατηρεί πρόχειρο φαρμακείο και για 
οποιοδήποτε έκτακτο περιστατικό πρέπει να σπεύδη για 
την παροχή των υπηρεσιών του. 

4.Την διοικητική και οικονομική εργασία ασκεί ο διοι¬ 
κητικός υπάλληλος, συνεργαζόμενος με τον/την Διευθυ¬ 
ντή - Διευθύντρια. Πρέπει να είναι δε, κάτοχος πτυχίου 
αντίστοιχης ειδικότητας, ΑΕΙ ήΤΕΙ ή ΙΕΚ ή ισότιμης Σχολής 
του εσωτερικού ή του εξωτερικού. Ο ανωτέρω υπάλλη¬ 
λος ασκεί τα καθήκοντα που περιγράφονται στο άρθρο 
7 του παρόντος Κανονισμού. 

Άρθρον18 

Ειδικοί κανόνες για το προσωπικό 

α) Οι ώρες προσελεύσεως και αποχωρήσεωςτου προ¬ 
σωπικού του Κ.Δ.Α.Π. καθορίζονται με απόφαση της Δ.Ε. 
και είναι ανάλογες με το ωράριο εργασίας και τις ώρες 
λειτουργίας του Κ.Δ.Α.Π. 

β) Απαγορεύεται η απομάκρυνση του προσωπικού 
από τους χώρους του Κ.Δ.Α.Π. κατά τις εργάσιμες ώρες, 
απολύτως. Εφ'όσον συντρέχουν ιδιαίτερα σοβαροί προ¬ 
σωπικοί ή υπηρεσιακοί λόγοι, επιτρέπεται ολιγόωρη 
απομάκρυνση του υπαλλήλου, μετά από ειδική άδεια 
του/της Διευθυντού - Διευθύντριας. 

Άρθρον19 

Τηρούμενα Βιβλία - Οικονομική Χρήση 

Το Ίδρυμα του Κ.Δ.Α.Π. τηρεί, με τη μέριμνα του/της 
Διευθυντού - Διευθύντριας και εξειδικευμένου προσω¬ 
πικού ή νομικής οντότητας, ΔΙΠΛΟΓΡΑΦΙΚΟ λογιστικό 
σύστημα, εντασσόμενο στα βιβλία της Γ' κατηγορίας του 
ΚΦΑΣ. Συντάσσει, τις αντίστοιχες οικονομικές καταστά¬ 
σεις εκδίδει τα προβλεπόμενα απ' αυτόν φορολογικά 
στοιχεία. 

Επίσης το Ίδρυμα τηρεί, με μέριμνα του/της Διευθυ- 
ντού - Διευθύντριας και του διοικητικού υπαλλήλου, τα 
εξής βιβλία θεωρημένα από την Ιερά Μητρόπολη Μα- 
ντινείας και Κυνουρίας: 

α) Βιβλίο Πρωτοκόλλου εισερχομένων και εξερχόμε- 
νων εγγράφων. 

β) Βιβλίο Πρακτικών των συνεδριάσεων της Διοικού- 
σης Επιτροπής. 

γ) Διπλότυπα Γραμμάτια Εισπράξεων και διπλότυπα 
Εντάλματα Πληρωμών, εκτελεστέα εφ'όσον φέρουν την 
υπογραφή του Προέδρου ή του νομίμως εξουσιοδοτη¬ 
μένου εκπροσώπου του και του Ταμείου. 


δ) Βιβλίο Περιουσιολογίου, στο οποίο καταγράφονται 
τα κινητά και ακίνητα περιουσιακά στοιχεία, που έχουν 
διατεθεί σε χρήση του Κ.Δ.Α.Π. 
ε) Μητρώο εγγεγραμμένων παιδιών, 
στ) Φυλάττει και ατομικούς φακέλους των φιλοξενου- 
μένων παιδιών, όπου είναι καταχωρημένα τα στοιχεία 
αυτών. 

ζ) Βιβλίο παρουσίας προσωπικού, 
η) Βιβλίο ή καταστάσεις δραστηριοτήτων. 

Η εκάστοτε οικονομική χρήση ταυτίζεται με το σχολικό 
έτος, αρχομένη την 1 η Ιουλίου κάθε έτους και λήγουσα 
την 30η Ιουνίου. Εξαιρετικά η πρώτη χρήση αρχίζει με 
την δημοσίευση στο ΦΕΚ του παρόντος κανονισμού - 
σύστασης του Ιδρύματος και λήγει την 30η Ιουνίου 2018. 

Άρθρον 20 

Δωρητές - Ευεργέτες 

Η Διοικούσα Επιτροπή με απόφαση της δύναται να 
ανακήρυξη Δωρητές και Ευεργέτες είτε εν ζωή, είτε μετά 
θάνατον. 

Άρθρον 21 

Τελικές Διατάξεις 

Τ ο Ίδρυμα καταργείται με απόφαση της Ιεράς Συνόδου 
κατόπιν αιτιολογημένης αποφάσεως της Διοικούσης Επι¬ 
τροπής αυτού η οποία εγκρίνεται από το Μητροπολιτικό 
Συμβούλιο, όταν δεν εκπληρώνη τις εκκλησιολογικές 
προϋποθέσεις και την αποστολή του, όταν παρεκκλίνη 
του σκοπού του ή καταστή ανέφικτη η λειτουργία του. 
Σε περίπτωση καταργήσεωςτου Κ.Δ.Α.Π. κάθε κινητό και 
ακίνητο περιουσιακό στοιχείο αυτού περιέρχεται αυτο¬ 
δικαίως στο Νομικό Πρόσωπο της Ιεράς Μητροπόλεως 
Μαντινείας και Κυνουρίας. 

Άρθρον 22 

Ισχύς και τροποποίησις του Κανονισμού 
1.0 παρών Κανονισμός ισχύει από της δημοσιεύσεως 
αυτού δια της Εφημερίδοςτης Κυβερνήσεως. Ο Κανονι¬ 
σμός δημοσιεύεται επίσης και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

2. Κάθε τροποποίηση αυτού γίνεται από την Ιερά Συνο¬ 
δό κατόπιν αιτιολογημένης αποφάσεωςτηςΔιοικούσης 
Επιτροπής, εγκεκριμένης υπό του οικείου Μητροπολιτι- 
κού Συμβουλίου. 

Άρθρον 23 

Κάλυψις δαπάνης 

Με τον παρόντα Κανονισμό ουδεμία δαπάνη προ- 
καλείται σε βάρος του προϋπολογισμού του νομικού 
προσώπου της Ιεράς Μητροπόλεως Μαντινείας και Κυ¬ 
νουρίας. Οιαδήποτε μελλοντική δαπάνη θα εγγράφεται 
στον οικείο Προϋπολογισμό. 

Ο παρών Κανονισμός να δημοσιευθεί στην Εφημερίδα 
της Κυβερνήσεως και στο επίσημο δελτίο «ΕΚΚΛΗΣΙΑ». 

Αθήνα, 7 Μαρτίου 2017 

Ο Πρόεδρος 

Τ Ο Αθηνών ΙΕΡΩΝΥΜΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























